Ons spesiale Kersdag-skedule en -programme - RSGplus
Gepubliseer op 24/12/2020. 25/12/2020
Jy kan op Kersdag, 25 Desember, inskakel op ons spesiale Kersdag-programme.
Hier is ons Kersdag-skedule:
05:00 Kersstemming ( Ligte klassieke musiek in 'n spesiale Kersstemming).
Luister onder andere na
'n Fantasie op "I saw three ships" uitgevoer deur die fluitis James Galway,
'n unieke vertolking van Simple Gifts deur die Salzedo Harp Duo,
'n klassieke keltiese verwerking van O Holy Night gesing deur die sopraan Emer Barry van die Affiniti trio, en
die London Filharmoniese orkes met And the Glory of the Lord uit die oratorium Die Messias van Händel.
Saamgestel deur Este Gross.
06:00 Geen nuus, net temperature
06:05 Elijah ('n oratorio van Felix Mendelssohn)
Die kunstenaars in die opname wat gebruik word, is onder andere Gwyneth Jones, Janet Baker, Nicolai Gedda en Dietrich Fischer-Dieskau. Rafael Fruhbeck de Burgos lei die Wandsworth Seunskoor, asook die Nuwe Filharmoniese Orkes en Koor.
Terrance April is die samesteller en aanbieder van die program.
06:50 Lewende Woorde (voorlesing uit die Bybel)
08:05 Loof die Here (Gewyde kersmusiek, met vrede as die onderliggende tema)
Saamgestel deur Magdaleen Kruger.
09:00 Erediens (Ds Ronald Dyers se boodskap gaan oor die ware Lig wat die wêreld verlig)
09:45 Kerswense vir 90 jaar en ouer (whatsapp-opnames)
10:05 Kersdagboodskappe (whatsapp-boodskappe en regstreekse inbelboodskappe)
Kersdagboodskappe (whatsapp-boodskappe en regstreekse inbelboodskappe)
12:05 Kersdrama ( Penniegryper: 'n Kersfeessprokie deur Charles Dickens)
Nic se Krismisgoed (Nic de Jager speel musiek uit sy herinneringe aan kersfeeste)
14:00 Vers & Klank (Verse en musiek wat bemoedig en bevestig hoekom hierdie moeë mensdom, selfs na 'n jaar soos hierdie, steeds kan sê: God is mét ons)
Ingeperk vir ons
"… a thrill of HOPE, the WEARY world REJOICES …" só lui die woorde uit die bekende "O Holy Night". En hoe vuisvoos is ons wêreld nie na hierdie jaar nie! Hoe desperaat vir 'n sprankie hoop.
God – die Een wat onbegrensd is, wat sonder perke is – het gekies om ingeperk te word vir ons. Om ingeperk te word binne 'n liggaam. Met 'n hart en 'n siel en verstand en beperkinge … Hy kén van inperking, Hy het dit beleef en bemeester. Hy trek Hom dit toe aan, soos Petra Müller geskryf het … in al Sy breekbare broosheid. In sagte Almag. In die mees weerlose van gedaantes, dié van 'n mens. 'n Babamens. Seun van die mens. Daar's niks meer hulpeloos, meer nederig, meer kwesbaar as om gebore te word nie: kaal, nie veel groter as 'n gebakte brood nie, spartelend, soekend na asem, blootgestel aan lig en donker soos jy dit nog nooit vantevore ervaar het nie. Hy het, in soveel woorde (maar veel meer met sy dade) vir ons kom sê: Dit is, alles in aggenome, goed om mens te wees. Dit is allerverskriklik, maar dis ook ontsagwekkend.
En dít is ons hoop! Dit is hoekom hierdie moeë mensdom, selfs na 'n jaar soos hierdie, steeds kan sê: God is mét ons.
Kom luister 25 Desember 14:00 saam na verse en klanke wat hierdie boodskap betuig, uit alle oorde van ons land.
Chris van Niekerk, Simoné Benjamin, Dean Balie en Juanita Swanepoel gaan die gedigte voorlees.
Frieda van den Heever is die samesteller en Herman Steyn die musiekregisseur.
15:05 Jesus is Koning ('n Gesprek oor die Kersfeesboodskap van geloof, hoop en liefde, en wat dit beteken dat Jesus as Koning gebore is).
Van bo na onder: Lizelle de Bruin met Dr Dave Viljoen, Dr Stephan Joubert en Dr Johan Pienaar
Lizelle de Bruin gesels met Dr Dave Viljoen, Dr Stephan Joubert en Dr Johan Pienaar oor die Kersfees boodskap van Geloof, Hoof en LIefde.
Daar is ook insette van Dmitri Murray, Melvina Mason en Joseph Jacobs oor hulle verstaan van wat dit beteken dat Jesus as Koning gebore is.
16:05 'n Simfonie van Kersliedere ('n program saamgestel uit twee werke: Benjamin Britten se Ceremony of Carols en Victor Hely-Hutschinson se Carol Symphony).
Saamgestel en aangebied deur Martelize Brink.
17:00 'n Kersstorie (Verskeie kersstories wat deur die jare ontstaan het en verband hou met die grootste storie van almal, die geboorte van Jesus, wat ons op Kersdag herdenk)
Bekendes soos Carel Trichardt (regs), Petru Wessels (links) en Simon Bruinders (agter)en ander word gehoor.
Saamgestel deur Flip Loots. Kersfees vertel die grootste storie ooit, die van God wat mens geword het, die geboorte van Jesus Christus. Deur die jare het daar ook verskeie eietydse kersstories ontstaan wat op een of ander manier met God se storie verbind word.
Op Kersdag om 17:00 kan jy luister na van hierdie stories wat Flip Loots versamel het in die program: Bekendes soos Carel Trichardt, Petru Wessels, Lieb Bester, Simon Bruinders, prof. Piet Meiring, en ander word gehoor.
18:05 Kersfees deur die oë van 'n kind
(opnames met kinders oor hulle verstaan en belewenis van Kersfees)
Haidee Muller-Isaacs het kinders gevra HOE hulle Kersfees ervaar.
Sy het selfs 'n draai gaan maak by 'n kerspartytjie op Groendal, Franschhoek, waar 'n kafee-eienaar besluit het om 'n vroeë Kersfees spesiaal vir die behoeftige kinders te hou voor sy winkel. Dit was feestelik, die kinders het aan sak-resies deelgeneem, geskenkies ontvang en weggelê aan die lekkernye. Ten spyte van moeilike omstandighede, sien die kinders steeds Kersfees as 'n vreugdevolle tyd.
Haidee vertel meer:
18:30 Kompas (Jeugprogram)
Die aanbieder is Tenita Kidelo.
Tenita vertel meer:
19:05 Aanddiens (Ds Louis Cloete praat oor verlossing, blydskap en vrede)
19:30 Kersdag besprekingsprogram
Aanbieder is Heindrich Wyngaard. Deelnemers is Dr Alan Boesak, Lyntjie Jaars en Dr Braam Hanekom
20:05 Dis Gospel vir Kersfees (Eenvoudige Afrikaanse en ander ou bekende gospel kersliedere van hoop, geloof en vrede).
Kersfees en die gebeure daar rondom word op 'n nederige manier vertel. Dit bring nuwe hoop, geloof en vrede vir die wat dit glo.
Dis juis nederige Afrikaanse- en ou bekende kersliedere plaaslik en internasionaal, wat op Kersaand om 8-uur dié storie vertel.
Daar is ou bekendes vir saam-neurie – en sommige wat ietwat afdwaal van die bekende wysie.
Kom luister na Kersfees-Gospel Kersaand 8-uur die aand, saamgestel en aangebied deur Jacqui January.
21:10 Musieksondergrense vir die Kersgety ( 'n Wêreldreis van kersmusiek uit lande en kulture waarvan jy moontlik nog nie van gehoor het nie)
Afrika kinderkoor sing vir ons in die kersprogram die liedjie 'betelehemu'
Musieksondergrense is 'n program wat die luisteraar op 'n wêreldreis neem om kennis te maak met musiek uit ander dele van die wêreld.
Kersdag se Musieksondergrense is só saamgestel, sodat jy Kersmusiek uit lande en kulture sal hoor waarvan jy moontlik nog nie van gehoor het nie. Daar is onder meer 'n Kerslied deur 'n Afrika kinderkoor en 'n Franse weergawe van die bekende White Christmas.
Kom luister ook hoe klink 'n Sweedse volksliedjie wat tradisioneel gesing word terwyl daar om 'n kersboom gedans word, asook 'n Italiaanse snit uit die 17de eeu wat die geboorte van baba Jesus vier.
Saamgestel deur Veronique van Heyningin.
23:00 Geen nuus, net weer
Laataand musiek (gewone speellys)
Hierdie val weg:
Geen: 05:00 en 06:00 en 23:00 en 24:00 nuus nie. Die tye waar Nuus gelees word, is ook effe aangepas. Die weerbulletins/temperature bly soos aagedui.
Gewone programme soos, Wakker, Alhoebekker, 360 en Spitstyd staan oor, asook alle insetsels in die skofte; asook SPEKTRUM, MIDDAGVERVOLGVERHAAL en KOMPAS, Sportprogramme en gewone kinderprogramme en GELDSAKE. IKRA sal net voor 05:00 ingespeel word